Սթենլի Քյունից

** Սթենլի Քյունից** (. ), ամերիկացի բանաստեղծ, քննադատ, խմբագիր: ԱՄՆ-ի 2000 թվականի դափնեկիր բանաստեղծն է:

## Կենսագրություն
Ծնվել է հրեա ներգաղթյալներ Սոլոմոն Զ. Քյունիցի և Հելեն Ջասպոնի ընտանիքում. նրանք ԱՄՆ էին գաղթել ցարական Ռուսաստանի Կովնոյի նահանգի Յասվոյնի բնակավայրից (ներկայիս Լիտվայում): 1926 թվականին Սթենլին գերազանցությամբ ավարտել է Հարվարդի համալսարանը: Գրականության ասպարեզում իր նորամուտը կատարել է «Մտավորական բաներ» բանաստեղծությունների ժողովածուով, բայց սկզբնապես ճանաչում ու համբավ է ձեռք բերել խմբագրական աշխատանքով: Նա կազմել է տեղեկատու արժեքավոր մի շարք հրատարակություններ, որոնցից են «Կենդանի գրողներ» (Living Authors, 1931), «Գրողներ. այսօր և երեկ» (Authors Today and Yesterday, 1933), «Տասնիններորդ դարի բրիտանացի գրողներ» (British Authors of the Nineteenth Century, 1936), «Ամերիկացի գրողներ. 1600–1900» (American Authors: 1600—1900, 1938), «Քսաներորդ դարի գրողներ» (Twentieth Century Authors, 1942) գրքերը:

1943 թվականին զորակոչվել է բանակ, զորացրվելուց հետո աշխատել է որպես ուսուցիչ. դասավանդել է Վաշինգտոնի համալսարանում, Կոլումբիայի համալսարանում և այլուր:

1958 թվականին հրատարակված «Բանաստեղծությունների ընտրանի» գիրքը Քյունիցին բանաստեղծի հռչակ բերեց, արժանացավ Պուլիցերյան մրցանակի:

Նա Վիետնամական պատերազմի դեմ շարժման հիմնադիրներից էր։

1970-ական և 80-ական թվականներին դարձավ ամերիկյան պոեզիայի առավել արժևորված և ինքնատիպ ձայներից մեկը: Նրա «Անցում. ուշ բանաստեղծություններ» (Passing Through: The Later Poems) ժողովածուն 1995 թվականին արժանացավ Ազգային գրքի մրցանակին պոեզիայի ասպարեզում: Քյունիցն արժանացել է բազմաթիվ այլ պարգևների, այդ թվում՝ Արվեստի ազգային մեդալի, Բոլինգեն մրցանակի՝ ստեղծագործական ողջ կյանքի ընթացքում պոեզիայի բնագավառում ձեռք բերած նվաճումների համար, Ռոբերտ Ֆրոստի մեդալի և Հարվարդի համալսարանի հարյուրամյակի մեդալի: Նա երկու ժամկետ ծառայել է որպես Կոնգրեսի գրադարանի պոեզիայի խորհրդատու, մեկ ժամկետ՝ որպես Միացյալ Նահանգների դափնեկիր բանաստեղծ և մեկ ժամկետ՝ որպես Նյու Յորք նահանգի բանաստեղծ: Նա հիմնադրել է Գեղարվեստի աշխատանքային կենտրոնը Մասաչուսեթս նահանգի Փրովինսթաուն քաղաքում և Բանաստեղծների տունը Նյու Յորքում: Բացի այդ, Քյունիցը եղել է Եյլի երիտասարդ բանաստեղծների մրցույթի ժյուրիի անդամ:

1969 թվականից խմբագրել է Եյլի համալսարանի կողմից հրատարակվող «Երիտասարդ ձայներ» մատենաշարը: 

Քյունիցի քննադատական կարևոր աշխատանքներից մեկը ամերիկացի ականավոր բանաստեղծների մասին էսսեների գիրքն է, որը հրատարակվել է 1957 թվականին *A Kind of Order. A Kind of Folly* վերնագրով: 

Սթենլի Քյունիցի բանաստեղծությունները թարգմանվել են բազմաթիվ լեզուներով, այդ թվում՝ ռուսերեն, հոլանդերեն, շվեդերեն, մակեդոներեն, ֆրանսերեն, ճապոներեն, արաբերեն և այլն:

## Գրադարանային իրավունքների մասին օրինագիծ
Քյունիցը 1928-ից 1943 թվականներին եղել է «Վիլսոնի գրադարանային տեղեկագրի» խմբագիրը: Լինելով գրաքննության բացահայտ հակառակորդ՝ նա սուր քննադատության է ենթարկել այն գրադարանավարներին, ովքեր ակտիվորեն չէին ընդդիմանում գրաքննությանը: 1938 թվականին նա հրապարակեց Բեռնարդ Բերելսոնի «Գրադարանային անաչառության առասպելը» վերնագրով հոդվածը: Այդ հոդվածը ամերիկացի ճանաչված գրադարանավար Ֆորեսթ Սփոլդինգին և Դե Մոյնի հանրային գրադարանի մի խումբ աշխատակիցների դրդեց մշակելու *Գրադարանային իրավունքների մասին* օրինագիծը, որը հետագայում ընդունվեց Ամերիկյան գրադարանային ասոցիացիայի կողմից և շարունակում է ծառայել որպես գրադարաններում մտավոր ազատության վերաբերյալ հիմնարար փաստաթուղթ:

## Պարգևներ
*2006 *L.L. Winship/PEN New England* մրցանակ՝ *The Wild Braid: A Poet Reflects on a Century in the Garden* ժողովածուի համար

## Մատենագրություն
### Պոեզիա

### Այլ գրվածքներ և հարցազրույցներ
**Conversations with Stanley Kunitz* (Jackson, MS: University Press of Mississippi, Literary Conversations Series, 11/2013), Edited by Kent P. Ljungquist
* *A Kind of Order, A Kind of Folly: Essays and Conversations
* *Interviews and Encounters with Stanley Kunitz* (Riverdale-on-Hudson, NY: The Sheep Meadow Press, 1995), Edited by Stanley Moss
**A Feast of Losses: Yetta Dine and Her Son, the Poet Stanley Kunitz* (Cambridge, MA: TidePool Press, 2023, ISBN 978-1-7367720-6-5), Author Judith Ferrara

=== Որպես խմբագիր և թարգմանիչ ===
* *The Essential Blake*
* *Orchard Lamps* ([[Իվան Դրաչ]]ի բանաստեղծությունների ժողովածուի թարգմանությունը)
* *Story under full sail* by ([[Անդրեյ Վոզնեսենսկի|Անդրեյ Վոզնեսենսկ]]ու բանաստեղծությունների ժողովածուի թարգմանությունը)
* *Poems of John Keats*
* *Poems of Akhmatova''

## Ծանոթագրություններ

## Արտաքին հղումներ
* The Stanley Kunitz Papers. - Princeton University.
* Poems by Stanley Kunitz. - PoetryFoundation.org.
* Stanley Kunitz. - The Academy of American Poets (c/o Poets.org).
* Stanley Kunitz . - The Worcester Writers Project. - Worcester Polytechnic Institute (WPI).
* 
* Stanley Kunitz: "Three Small Parables for My Poet Friends" . - Oxford University Press blog.
* "Stanley's House". - DocumentaryWorld.com.
* Stanley Kunitz "Order and Disorder in Poetry and the Visual Arts" The Baltimore Museum of Art: Baltimore, Maryland, 1963 .

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի բանաստեղծներ
Կատեգորիա:20-րդ դարի խմբագիրներ
Կատեգորիա:21-րդ դարի բանաստեղծներ
Կատեգորիա:Ակտիվիստներ
Կատեգորիա:Ամերիկացի բանաստեղծներ
Կատեգորիա:Ամերիկացի երկարակյացներ
Կատեգորիա:Ամերիկացի խմբագիրներ
Կատեգորիա:Բանաստեղծներ այբբենական կարգով
Կատեգորիա:Իրավապաշտպաններ
Կատեգորիա:Խմբագիրներ այբբենական կարգով
Կատեգորիա:Խոսքի ազատություն
Կատեգորիա:Կոլումբիայի համալսարանի դասախոսներ
Կատեգորիա:Պուլիցերյան մրցանակակիրներ